แนวโน้มดัชนีเช้าขึ้นตามตลาดภูมิภาค
นักวิเคราะห์ฯคาดตลาดหุ้นไทยเช้านี้ลุ้นขึ้นทดสอบ 1,350 จุด หลังตลาดฯไม่มีอะไรน่ากังวล แม้จะยังไม่มีปัจจัยใหม่เข้ามา ให้แนวรับ 1,330 จุด แนวต้าน 1,350-1,363 จุด
12 ธ.ค. 2555

นักวิเคราะห์ฯคาดตลาดหุ้นไทยเช้านี้ลุ้นขึ้นทดสอบ 1,350 จุด หลังตลาดฯไม่มีอะไรน่ากังวล แม้จะยังไม่มีปัจจัยใหม่เข้ามา ให้แนวรับ 1,330 จุด แนวต้าน 1,350-1,363 จุด
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นไปทดสอบที่ระดับ 1,350 จุดได้ เนื่องจากช่วงนี้ไม่มีอะไรที่น่ากังวล หลังตลาดฯยังไม่ได้มีปัจจัยอะไรใหม่เข้ามา ขณะที่นักลงทุนต่างชาติก็ยังซื้ออยู่                     ด้านตลาดหุ้นอื่นในภูมิภาคเอเชียเช้านี้ต่างปรับตัวขึ้นกันทั่วหน้า โดยขณะนี้ต่างก็รอดูธนาคารกลางสหรัฐฯ(เฟด)แถลงเกี่ยวกับเรื่องมาตรการกระตุ้นเศรษฐกิจ(QE3) และรอดูการแก้ปัญหา Fiscal Cliff ส่วนเรื่องของอัตราดอกเบี้ยคงจะไม่มีอะไร surprise นอกจากนี้ ตัวเลขเศรษฐกิจในยุโรป และสหรัฐฯก็ยังเป็นบวกอยู่  พร้อมให้แนวรับ 1,330 จุด แนวต้าน 1,350-1,363 จุด